มีตุ่มขึ้นที่อวัยวะเพศครับ ขึ้นตรงข้างเส้นสองสลึงครับ ไม่เคยมีเพศสัมพันธ์ครับ ลักษณะตุ่มมันเป็นตุ่มเดียวครับ ลองเปิดดูมันติดกับเนื้อข้างเส้นสองสลึงครับไม่ทราบว่ามันคืออะไรครับ เวลาโดนหรือมีการเสียดสีจากกางเกงก็จะมีอาการเจ็บแบบระคาบเคือง เรื่องทำความสะอาดผมทำตอนอาบน้ำครับ
สวัสดีค่ะ ตุ่มเม็ดสีขาวขึ้นที่อวัยวะเพศชาย เป็นตุ่มเดียวเหมือนสิวที่หัวสุกแล้วดังกล่าวมา อาจเกิดจาก ตุ่มจากการติดเชื้อราหรือเชื้อแบคทีเรียที่เยื่อบุอวัยวะเพศ ตุ่มจากแผลที่เกิดจากการเสียดสีหรือถลอกตื้นๆ การติดเชื้อซิฟิลิซ แผลริมอ่อน ซึ่งเป็นโรคติดต่อทางเพศสัมพันธ์ หรือเป็นเนื้องอก การโตผิดปกติของต่อมไขมันจากที่กล่าวมา ถ้าไม่เคยมีเพศสัมพันธ์เลยก็ไม่น่าจะเป็นกลุ่มโรคซิฟิลิซหรือแผลริมอ่อน แต่อย่างไรก็ตามหากตุ่มดังกล่าวยังเป็นต่อเนื่อง เสียดสีแล้วเจ็บ ลักษณะเป็นตุ่มแข็งชัดเจน ก็ควรไปพบแพทย์เพื่อตรวจเพิ่มเติม ในเบื้องต้นควรงดการมีเพศสัมพันธ์ ระวังการเสียดสีที่บริเวณดังกล่าว ยังไม่เอายาอะไรไปทาเอง